CELEX: 62014TN0509
Language: fi
Date: 2014-07-07 00:00:00
Title: Asia T-509/14: Kanne 7.7.2014 – Decal España v. komissio

1.9.2014   
            
            
               FI
            
            
               Euroopan unionin virallinen lehti
            
            
               C 292/56
            
         Kanne 7.7.2014 – Decal España v. komissio
   (Asia T-509/14)
   2014/C 292/68
   Oikeudenkäyntikieli: espanja
   
      Asianosaiset
   
   
      Kantaja: Decal España SA (Barcelona) (edustaja: asianajaja M. Silva Sánchez)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan kanteen kohteena olevan päätöksen siltä osin kuin siinä pidetään kaikkia toimia, jotka yhdessä muodostavat Espanjan rahoitusleasing-järjestelmä, uutena valtiontukena, joka on sisämarkkinoille soveltumaton
            
         
               —
            
            
               toissijaisesti kumoamaan kanteen kohteena olevan päätöksen 1 ja 4 artiklan, joissa taloudelliseen etuyhtymään (AIE) kuuluvia sijoittajia pidetään ainoina tuensaajina ja takaisinperintämääräyksen ainoina adressaatteina
            
         
               —
            
            
               toissijaisesti kumoamaan kanteen kohteena olevan päätöksen 4 artiklan siltä osin kuin siinä määrätään väitettyjen tukien takaisinperimisestä unionin oikeuden yleisten periaatteiden vastaisesti
            
         
               —
            
            
               joka tapauksessa kumoamaan kanteen kohteena olevan päätöksen 4 artiklan siltä osin kuin siinä lausutaan sijoittajien ja muiden toimijoiden välillä tehtyjen yksityisoikeudellisten sopimusten laillisuudesta joko kokonaan tai siinä määrin, ettei kyseisten toimien kannattavuudelle aiheudu haittaa
            
         
               —
            
            
               velvoittamaan komission korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Oikeudelliset perusteet ja pääasialliset perustelut, joihin kantaja vetoaa, ovat samat kuin ne, jotka on esitetty asiassa T-700/13, Bankia vastaan komissio.